b'\n_START_ARTICLE_\nLietuvos tarptautini\xc5\xb3 oro uost\xc5\xb3 terminal\xc5\xb3 rekonstrukcija\n_START_PARAGRAPH_\nNauji oro uost\xc5\xb3 terminalai\xc2\xa0\xe2\x80\x93 siekiant atitikti \xc5\xa0engeno sutarties reikalavimus, buvo atidaryti nauji terminalai tarptautiniuose \xc5\xa1alies oro uostuose._NEWLINE_Naujieji terminalai pritaikyti did\xc4\x97jan\xc4\x8diam keleivi\xc5\xb3 skai\xc4\x8diui, juose \xc4\xafrengtos Labai svarbi\xc5\xb3 asmen\xc5\xb3 sal\xc4\x97s, mokamos automobili\xc5\xb3 stov\xc4\x97jimo aik\xc5\xa1tel\xc4\x97s, pagerintas susisiekimas. Modernizuota terminaluose naudojama \xc4\xafranga, \xc4\xafrengti rentgeno spinduli\xc5\xb3 \xc4\xafrenginiai galintys aptikti sprogmenis, sumontuota moderni pasienio kontrol\xc4\x97s ir aviacinio saugumo tikrinimo \xc4\xafranga. Oro uoste atnaujinti in\xc5\xbeineriniai tinklai, \xc4\xafrengtos automobili\xc5\xb3 stov\xc4\x97jimo aik\xc5\xa1tel\xc4\x97s, rekonstruota perono danga.\n_START_SECTION_\nTarptautinis Vilniaus oro uostas\n_START_PARAGRAPH_\n2007\xc2\xa0m. atidarytas modernizuotas Vilniaus oro uosto keleivi\xc5\xb3 terminalas, atitinkantis \xc5\xa0engeno sutarties reikalavimus (atskirti \xc5\xa0engeno ir ne \xc5\xa0engeno \xc5\xa1ali\xc5\xb3 keleivi\xc5\xb3 srautai). Atnaujinto keleivi\xc5\xb3 terminalo plotas vir\xc5\xa1ija 37 t\xc5\xabkst. m\xc2\xb2., \xc4\xafrengtos 6 keleivi\xc5\xb3 laipinimo galerijos, naudojama moderni keleivi\xc5\xb3 registravimo \xc4\xafrang\xc4\x85, \xc4\xafkurtas prekybos kompleksas, atidarytas verslo klubas, Labai svarbi\xc5\xb3 asmen\xc5\xb3 sal\xc4\x97, prie\xc5\xa1ais keleivi\xc5\xb3 terminal\xc4\x85 \xc4\xafrengtos mokamos automobili\xc5\xb3 stov\xc4\x97jimo aik\xc5\xa1tel\xc4\x97s. Atvykimo sal\xc4\x97 yra pirmajame terminalo auk\xc5\xa1te, kuri skirstoma \xc4\xaf 3 sektorius. Pagrindiniu A sektoriumi naudojasi did\xc5\xbeiausia dalis atvykstan\xc4\x8di\xc5\xb3 keleivi\xc5\xb3. Jis koridoriais susisiekia su i\xc5\xa1 kair\xc4\x97s pus\xc4\x97s esan\xc4\x8diu sektoriumi B ir i\xc5\xa1 de\xc5\xa1in\xc4\x97s pus\xc4\x97s esan\xc4\x8diu sektoriumi C. I\xc5\xa1vykimo sal\xc4\x97 yra antrajame terminalo auk\xc5\xa1te, kur \xc4\xafrengta 30 keleivi\xc5\xb3 registracijos viet\xc5\xb3 bei 14 i\xc5\xa1vykimo vart\xc5\xb3.\n_START_SECTION_\nTarptautinis Kauno oro uostas\n_START_PARAGRAPH_\n2008\xc2\xa0m. gegu\xc5\xbe\xc4\x97s 13 d. oficialiai atidarytas naujasis Kauno oro uosto keleivi\xc5\xb3 terminalas, skirtas aptarnausianti ne \xc5\xa0engeno \xc5\xa1ali\xc5\xb3 pilie\xc4\x8dius._NEWLINE_Projektinis trij\xc5\xb3 auk\xc5\xa1t\xc5\xb3 7573\xc2\xa0m\xc2\xb2 ploto statinio paj\xc4\x97gumas\xc2\xa0\xe2\x80\x93 milijonas keleivi\xc5\xb3 per metus. Terminale \xc4\xafdiegtos naujausios keleivi\xc5\xb3 aptarnavimo technologijos, sumontuota moderni pasienio kontrol\xc4\x97s ir aviacinio saugumo tikrinimo \xc4\xafranga. Oro uoste atnaujinti in\xc5\xbeineriniai tinklai, \xc4\xafrengtos automobili\xc5\xb3 stov\xc4\x97jimo aik\xc5\xa1tel\xc4\x97s, rekonstruota perono danga. Bendra projekto vert\xc4\x97\xc2\xa0\xe2\x80\x93 64 mln. lit\xc5\xb3. Naujasis keleivi\xc5\xb3 terminalas padidins Kauno oro uosto keleivi\xc5\xb3 perve\xc5\xbeimo galimybes iki 1 mln. keleivi\xc5\xb3 per metus. \xc5\xa0iuo metu Kauno oro uostas visi\xc5\xa1kai atitinka \xc5\xa0engeno reikalavimus bei tarptautin\xc4\x97s civilin\xc4\x97s aviacijos organizacijos rekomendacijas._NEWLINE_Prie naujojo keleivi\xc5\xb3 terminalo \xc4\xafrengtas ir priva\xc5\xbeiavimo kelias, padidinta automobili\xc5\xb3 parkavimo aik\xc5\xa1tel\xc4\x97, ateityje prie naujo terminalo pastato bus prapl\xc4\x97stas orlaivi\xc5\xb3 peronas._NEWLINE_Be naujo terminalo, Kauno oro uoste \xc4\xafrengta perimetro apsaugos signalizacija, sumontuota nauja kilimo-t\xc5\xabpimo tako \xc5\xa1vies\xc5\xb3 signalin\xc4\x97 sistema.\n_START_SECTION_\nTarptautinis Palangos oro uostas\n_START_PARAGRAPH_\n2007\xc2\xa0m. spalio 26 d. baigtas ES paramos l\xc4\x97\xc5\xa1omis Tarptautinio Palangos oro uosto keleivi\xc5\xb3 terminalo rekonstravimas. Terminalas pritaikymas \xc5\xa0engeno reikalavimams. Bendra projekto vert\xc4\x97 12 295 t\xc5\xabkst. Lt. \xc5\xa0is projektas prad\xc4\x97tas 2006\xc2\xa0m. \xc4\xafsisavinant 1000 t\xc5\xabkst. Lt valstyb\xc4\x97s biud\xc5\xbeeto l\xc4\x97\xc5\xa1\xc5\xb3. Per 2007\xc2\xa0m. atlikta statybos darb\xc5\xb3 u\xc5\xbe 11295 t\xc5\xabkst. Lt u\xc5\xbe darbus apmokant 4000 t\xc5\xabkst. Lt valstyb\xc4\x97s biud\xc5\xbeeto l\xc4\x97\xc5\xa1omis, 6200 t\xc5\xabkst. Lt Sanglaudos fondo l\xc4\x97\xc5\xa1omis ir 1094 t\xc5\xabkst. Lt bendrafinasavimo l\xc4\x97\xc5\xa1omis. Projektas \xc4\xafgyvendintas pilnai ir savalaikiai._NEWLINE_2011 Rugpj\xc5\xab\xc4\x8dio 26 d. Atidarytas atnaujintas Palangos oro uosto keleivi\xc5\xb3 terminalas, kuriame po rekonstrukcijos vienu metu bus galima aptarnauti tiek \xc5\xa0engeno, tiek \xc5\xa1iai erdvei nepriklausan\xc4\x8di\xc5\xb3 \xc5\xa1ali\xc5\xb3 keleivius.'